Gade (beregningsteknik)


 * 19px ''Denne artikel handler om en beregningsteknik til koordinater. Se også artiklen om geocacheren Gade.

At lave en Gade går ud på at bestemme slutkoordinater ved at samle nogle cifre sammen og indsætte dem i en formel. Teknikken er opkaldt efter geocacheren Gade, som har opfundet den og brugt den flittigt. Siden har mange andre danske cacheejere taget den til sig. Teknikken er enkel nok til at den kan bruges i multi-cacher, men den er også populær i mystery cacher.

Teknikken er her illustreret med et eksempel. Det har ikke noget med nogen virkelig cache at gøre.


 * Man finder først nogle tal. Opgaven her er at finde fødselsårene for Danmarks seneste tre statsministre (april 2013): 1953-1964-1966.
 * Man tager derefter alle cifrene i tallene (her 12 cifre) og stiller dem op i stigende rækkefølge: 1-1-1-3-4-5-6-6-6-9-9-9. Man skal medtage hvert ciffer lige så mange gange som det forekommer.
 * De cifre der ikke forekom i opgaveløsningen, hægtes bag på listen, igen i stigende rækkefølge: 1-1-1-3-4-5-6-6-6-9-9-9-0-2-7-8.
 * Hvert ciffer knyttes til et bogstav i alfabetisk orden: A=1, B=1, C=1, D=3, E=4, F=5, G=6, H=6, I=6, J=9, K=9, L=9, M=0, N=2, O=7, P=8.
 * Det er opgivet i cachebeskrivelsen at slutcachen ligger på N FF° 3O.GMF' - E MCN° DB.NFM'.
 * Hvis man indsætter bogstavværdierne, får man slutkoordinaterne: N 55° 37.605' - E 012° 31.250'.

Oz9els har lavet cachen Gade (GC2WK42). Den forklarer på mange sprog hvordan man laver en Gade. Man kan sagtens henvise til denne cache i sin egen cachebeskrivelse, men hvis der er tale om en multicache, vil det være dårlig stil ikke at forklare systemet i selve cachebeskrivelsen, da man ikke kan gå ud fra at alle geocachere kan følge referencen til en anden cachebeskrivelse mens de står ude i marken.

Se også

 * Gulpertstein (beregningsteknik)
 * Løwe (beregningsteknik)

Eksterne henvisninger

 * En webapplikation af Crumlin som kan lave en Gade. Kan også downloades som app til Android.
 * Endnu en webapplikation af duejensen som kan lave en Gade.
 * iGeoKnife kan lave en Gade.